Diari Oficial de la Generalitat Valenciana


Sumari del DOGV 3988, del 27-04-2001 (2001/3843)

RESOLUCIÓ de 27 de març de 2001, del conseller d'Obres Públiques, Urbanisme i Transports, relativa a l'execució de la sentència 162, de 8 de març de 1995, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/3843


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 27 de març de 2001, del conseller d'Obres Públiques, Urbanisme i Transports, relativa a l'execució de la sentència 162, de 8 de març de 1995, del Tribunal Superior de Justícia de la Comunitat Valenciana. [2001/A3843]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, recurs número 1/1995/1992, promogut per Enrique Roig Olmos, Eduardo Albert Pla, Pedro Ribes Martí i Salvador Ribes Martí, contra la Resolució de la Conselleria d'Obres Públiques, Urbanisme i Transports de 30 de juliol de 1992, per la qual es desestima el recurs de reposició interposat contra l'Acord de la Comissió Territorial d'Urbanisme de València de data 27 de desembre de 1991, sobre l'aprovació definitiva de les normes subsidiàries transitòries de Cullera, s'ha dictat la sentència número 162, de 8 de març de 1995, la part dispositiva del qual diu així:
  
«Decidim: que, estimant el recurs contenciós administratiu interposat per Enrique Roig Olmos, Eduardo Albert Pla, Pedro Ribes Martí i Salvador Ribes Martí, contra la Resolució del conseller d'Obres Públiques, Urbanisme i Transports de la Generalitat Valenciana de 27 de desembre de 1991, que aprovava definitivament les normes subsidiàries de Cullera; i contra la Resolució del mateix òrgan de 30 de juliol de 1992, desestimatòria del recurs de reposició contra l'anterior interposat. Els declarem contraris a dret, els anul·lem i els deixem sense efecte. No pertoca la indemnització sol·licitada. No es fa expressa imposició de les costes processals.»
  
Vista la sentència de 31 d'octubre de 2000, de la Secció Cinquena de la Sala Contenciosa Administrativa del Tribunal Suprem, recaiguda en el recurs de cassació número 6345/1995, per la qual s'acorda:
  
«Que hem de declarar i declarem que no pertoca el recurs de cassació interposat pel lletrat dels Serveis Jurídics de la Generalitat Valenciana, contra la sentència dictada el 8 de març de 1995, per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana. I imposem expressament a la recurrent les costes del present recurs.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada sentència ferma número 162, de 8 de març de 1995, del Tribunal Superior de Justícia de la Comunitat Valenciana.